b'\n_START_ARTICLE_\nNova beseda\n_START_PARAGRAPH_\nNova beseda je besedilni korpus, ki ga vzdr\xc5\xbeujeta In\xc5\xa1titut za slovenski jezik Frana Ramov\xc5\xa1a ter ZRC SAZU - Laboratorij za korpus slovenskega jezika._NEWLINE_Korpus je namenjen predvsem za slovaropisne potrebe In\xc5\xa1tituta, obenem pa tudi vsem drugim, ki se ukvarjajo z izobra\xc5\xbeevanjem in raziskovanjem slovenskega jezika. Korpus se je za\xc4\x8del s spletno postavitvijo elektronske zbirke leposlovnih besedil v letu 1999, skupaj 3 milijone besed, zbranih in obdelanih v okviru doktorske disertacije Zgornja meja entropije pri leposlovnih besedilih v slovenskem jeziku iz teorije informacij.'